**Culegător**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De cu zori ies să strâng Soare

În paner din ziuă nouă

Și-l culeg de lângă zare

Și din orice pic de rouă.

Din bujorul răsăririi,

De pe nori pufoși în fugă

Ca pe zvâcnetul Iubirii

Din vărsarea mea în rugă.

Și din flori de tei ce-aprinse

Parcă sunt în vânt de vară

Și din triluri imprecise

Grangurul ce le presară.

Îl adun din unde unde

El își leagănă înotul

Și din trestia ce-ascunde

Aurii rățuști cu totul.

De pe orișice petală

Floarea ce și-o potrivește

Ca-n parada ei de gală

De-a zâmbi dumnezeiește.

Din cuvintele ce-s spuse

Și cântate doar în rimă,

Chiar din visele răpuse

Ce-au pierdut de sine-o stimă.

Căci prin nopțile în ceață

Neputând un cer străbate

Au păstrat doar în speranță

Raze-n ziuă adunate.

Prăbușite până-n oase

Sub noian și ploi de stele

Soarele le-ncredințase

Că va fi iarăși cu ele.

Victor Bragagiu